1985-ben debütált a CART sorozatban a Miami nagydíjon, ahol a Tom Hess Racing versenyzőjeként 18. lett. Benevezett az 1986-os indianapolisi 500-ra, de az autó végül nem jelent meg a pályán. 1986-ban ismét a CART-ban versenyzett, a Dick Simon Racing csapatánál. Három versenyen indult de csak a második Honda Indy 200-an tudott pontot szerezni, miután 9. lett. Ebben az évben az Indy Lights-ban is indult. A Kanadában rendezett versenyen a 8. helyen ért célba az Agapiou Racing csapat autójával. 1993-ban a Brit túraautó-bajnokságban indult a Tamchester Team Maxted csapatában, a szezont az összetett 23. helyen fejezte be. A privát bajnokságban viszont a 3. helyen végzett. Magánrepülőgépek pilótájaként is dolgozott, valamint élményautózás keretében vezetett sportkocsikat angol versenypályákon jól fizető utasokkal.